ΟΣ Μαρσέιγ Αντούμ

Η ΟΣ Μαρσέιγ Αντούμ Καταλάν είναι γαλλικός ποδοσφαιρικός σύλλογος με έτος ίδρυσης το 1925 και έδρα την Μασσαλία. Η Αντούμ τερμάτισε 2η για την σεζόν 2009-2010 του πρωταθλήματος της Ντιβιζιόν Ντ'Ωνέρ, μετά τον υποβιβασμό της από το Ερασιτεχνικό Πρωτάθλημα Γαλλίας την άνοιξη του 2007.

 Ιστορία  
Μεταξύ των προέδρων που πέρασαν από την διοίκηση του συλλόγου, ένας είναι αυτός που έγινε ιδιαιτέρως γνωστός για την στάση που τήρησε στη διάρκεια του Β΄ Παγκοσμίου Κυπέλλου: ο Φρανσίς Ντι Τζιοβανί (1972-1998). Παρέμεινε σε αυτή την θέση έως τον θάνατό του τον Δεκέμβριο του 1998. Ως φόρος τιμής, ένα γήπεδο ποδοσφαίρου στο 7ο Δημοτικό Διαμέρισμα της Μασσαλίας φέρει το όνομά του. 

Σήμερα, πρόεδρος του συλλόγου είναι ο Ρομπέρ Λουμπρανό ντι Σμπαραγκλιονέ, στον προεδρικό θώκο από το 1999, ο οποίος έχει παρουσία μεγαλύτερη των 30 ετών στα κοινά του συλλόγου, έχοντας ξεκινήσει από υπεύθυνος των τμημάτων υποδομής της Αντούμ. 

Παρά τον ιδιαιτέρως χαμηλό προϋπολογισμό της, η ΟΣΜΕΚ, δεύτερη σημαντικότερη ομάδα στην Μασσαλία, έχει υπό την σκέπη της 30 ομάδες, οι οποίες στην πλειονότητά τους στελεχώνονται από νεαρούς μεταξύ 4 και 18 ετών, ενώ διαθέτει και ομάδες γυναικών για την ηλικιακή κατηγορία Κ-16, αλλά και ομάδα ενηλίκων, καθώς και ομάδες Cécifoot (ποδόσφαιρο για ημίτυφλους και τυφλούς). Όσον αφορά τους ενηλίκους, συμμετέχουν στα πρωταθλήματα Γαλλίας εδώ και 20 χρόνια. Αριθμός παικτών που πέρασαν από την ομάδα στην πορεία έγιναν επαγγελματίες.

 Σημαντικές Ημερομηνίες 
 1925, ίδρυση του συλλόγου
 1979, συγχώνευση με την ΦΚ Καταλάν
 1998, θάνατος του Φρανσίς Ντι Τζιοβανί, προέδρου του συλλόγου
 2007, υποβιβασμό στην CFA2 και δημιουργία της ιστοσελίδας του συλλόγου

 Διακρίσεις 
 Ερασιτεχνικό Πρωτάθλημα Γαλλίας 2 : 
Πρωταθλήτρια το 2001

 Πρωτάθλημα DH Μεσογείου  : 
Πρωταθλήτρια το 1988

 Πρωτάθλημα DHR Μεσογείου :
Πρωταθλήτρια το 1987

 Πρωτάθλημα PHA Μεσογείου : 
Πρωταθλήτρια το 1984

 Κύπελλο Προβηγκίας (3) :
Νικήτρια το 1990, το 2003 και το 2005

 Πρωτάθλημα Γαλλίας Cécifoot (2) :
 Πρωταθλήτρια το 2002 και το 2004

 Προσωπικότητες του συλλόγου 
 Μεγάλοι σκόρερ 
 Ζακ Ρεμί, ο οποίος πέτυχε 18 τέρματα στη διάρκεια της σεζόν 1995-1996 στην Δ΄ Κατηγορία με την Αντούμ.
 Πιέρ Φριγκού το 1990

 Πρώην παίκτες 
 Ετιέν Σανσονετί
 Ζοζέ Ανιγκό
 Ζαν-Σαρλ Ντε Μπονό
 Ζακ Ρεμί
 Λεόν Γκαλί Λοράν Σπινοζί         
 Ζακ Αμπορντοναντό
 Στεβ Ελανά 
 Λυσιάν Κοσού
 Φρανκ Ζινγκαρό Ντιντιέ Σαμούν
 Ερίκ Λαντά
 Ρεμί Φουρνιέ
 Μαρσέλ Ντε Φαλκό

 Πρώην προπονητές 
 Λεόν Γκαλί
 Ρολλάν Κουρμπίς
 Ζοζέ Ανιγκό
 Ζαν-Μαρκ Πιλορζέ
 Ζαν Καστανεντά
 Μπερνάρ Ροντριγκές

 Φιλμογραφία 
 Το γήπεδο της ΟΣ Αντούμ χρησίμευσε ως τόπος γυρισμάτων για την ταινία Taxi 4 τον Απρίλιο του 2006.

 Εξωτερικός Σύνδεσμος 

 Επίσημη Ιστοσελίδα

Κατηγορία:Ποδοσφαιρικές ομάδες Γαλλίας
Αντουμ
Κατηγορία:Ιδρύσεις ποδοσφαιρικών ομάδων το 1925